Markram no. 2 op T20-ranglysAiden Markram op die voorvoet. Foto: Randy Brooks/AFP. Dinge mag dalk ŉ wroeging vir hom in die toetsarena wees, maar op die T20-verhoog tel Aiden Markram onder die wêreld se bestes. Die 27-jarige Protea is tans die naasbeste speler op die Internasionale Krieketraad se ranglys vir T20-kolwers. In sy 23 wedstryde vir Suid-Afrika het hy reeds 722 lopies teen ŉ gemiddeld van 42.47 aangeteken. Maar dit is sy treftempo van 152.64 wat die wenkbroue laat lig – hy beskik ongetwyfeld oor die vermoë om vinnige lopies aan te teken. Die Suid-Afrikaners se T20-wêreldbekerveldtog begin binnekort in Australië en die Proteas sal duim vashou dat hy sy heldedade van die vorige internasionale skouspel in die Verenigde Arabiese Emirate sal kan herhaal. Markram het destyds sy lopies teen ŉ gemiddeld van 54 en ŉ treftempo van 145 geslaan terwyl hy met sy onoorwonne beurt van 52 lopies vir Engeland laat sweet het. Voeg daarby sy knap veldwerk en handige draaiboulwerk, en Aiden Markram kan een van Suid-Afrika se gevaarmanne in Australië wees. Selfs al gaan dinge maar beroerd in rooibalkrieketwedstryde. Batters with the highest T20I averages since the start of 2021 ????️ ???????? Mohammad Rizwan: 67.91???????? Virat Kohli: 59.63???????? David Warner: 52.37???????? Aiden Markram: 46.93???????????????????????????? Jos Buttler: 45.06 *???????????? 300 ???????????????? & ???????????????? ???????????????????????????? ???????????????? pic.twitter.com/gPHIUGkE41 — Sport360° (@Sport360) September 15, 2022 Voorste T20-kolwers: Voorste T20-boulers: